
                                           RAPORT de SPECIALITATE
privind apartamentarea imobilului situat în Timişoara, 
str.Frobl nr.4,

	Având în vedere adresa nr. CT2016-005416/28.09.2016, înregistrată la Primăria Municipiului Timişoara, de către SC MS-CAD SRL, firma autorizata  în lucrări de cadastru,prin care ne solicită avizarea documentaţiei de apartamentare a imobilului  situat în Timişoara, str.Frobl (Resita) nr. 4, înscris în C.F. nr. 422897 Timişoara ( vechi 8590 ), top 17016.   
	Documentaţia a fost executată de către  S C MS-CAD SRL, proiect nr. 1085/2016  si recepționată de OCPI Timiș cu numărul 771/05.01.2017 pe cheltuiala proprietarilor extratabulari.
 Imobilul situat în Timişoara, Frobl nr.4,  este compus din 3 apartamente, care  sunt proprietate privată un spatiu SAD proprietate privata  şi patru boxe in subsol proprietatea Statului Român.
Conform adresei cu nr. SC2017-5189/04.04.2018,a Compartimentului Administrare Fond Funciar, rezultă că parcela cu nr. top. 17016 înscrisă în CF nr.422897-Timișoara, nu a fost revendicată de către foştii  proprietari. 
Conform adresei  nr. SC 2017-5189/16.04.2018, a Serviciului Juridic, în evidenţele acestuia nu figurează litigii pe rolul instanței cu privire la imobilul situat în Timişoara, strada Frobl nr.4, înscris în CF nr.422897-Timișoara.
 	Prin prevederile Art. 132, alin. 1 din Regulamentul de avizare, recepție și înscriere în evidențele de cadastru și carte funciară aprobat prin Ordinul nr. 700/2014 al Ministerului Administratiei si Internelor - Agentia Nationala de Cadastru şi Publicitate Imobiliara se prevede că „Modificările care intervin  prin operaţiuni de alipire ori  prin cele de dezlipire a imobilelor se fac pe baza unor documentaţii  cadastrale recepţionate de biroul teritorial, cu consimţământul titularului, dat în formă autentică.”
Releveele întocmite de către  SC MS-CAD, conform Proiectului nr.1085/ 2016, privind apartamentarea imobilului din Timişoara, strada Frobl nr.4, sunt în conformitate cu Contractele de vânzare-cumpărare  întocmite pentru acest imobil.
Parcela cu nr. top. 17016, înscrisă în CF nr.422897Timișoara, nu a fost notificată în baza Legii nr.10/2001, art. 21, alin. 2 şi 3 și nici nu au fost depuse cereri privind redobândirea dreptului de proprietate în baza OUG nr.209/2005.
 	Având în vedere cele de mai sus :

                                                      Propunem:

   	Emiterea unei hotărâri de Consiliu Local, prin care să se aprobe apartamentarea imobilului înscris în CF nr. 422897-C1 Timişoara, nr. top. 17016, situat în  Timişoara, str. Frobl nr.4, conform proiect  nr.1085/2016, întocmit de SC MS-CAD SRL și recepționată de OCPI Timiș cu numărul 771/05.01.2017

